ტ უ ს ა ღ ი

**ვზივარ მე შერკინებულ სიბნელის შმორში,**

**საკანში აღზრდილი არწივი ნორჩი,**

**ჩემი ამხანაგი ზის ფრთების რხევით**

**და ლეშით ერთობა სარკმელის ქვევით.**

**გაძიძგნის საკვებს და უცქერის სარკმელს,**

**ნამდვილად მიმიხვდა სულიერ სათქმელს;**

**მიცქერს და ძახილით ირხევა არე**

**სურს გამაგებინოს: ”გავფრინდეთ ბარემ”.**

**”ჩვენ ვართ ფრინველები; გავშალოთ ფრთები,**

**ხომ ხედავ ღრუბლებში გამოჩნდნენ მთები,**

**გავფრინდეთ ზღვისკენ და ლაჟვარდის ფერთან,**

**სად მე და ნიავი ვსეირნობდთ ერთად”. . .**